钦定古今图书集成/明伦汇编/人事典/第052卷 > 《申鉴》 > 《愁赋》符载
## 钦定古今图书集成/明伦汇编/人事典/第052卷 > 《申鉴》 > 《愁赋》符载

“愁之为物也，亲贱贫，傲富贵。无贤知兮不肖，事违衷
而必至。非元黄之色，殊甘辛之味。其去也若缘云之
难，其来也类走丸之易。愁兮愁志士蹇以徘徊。郁风
云之气，挺栋梁之材。思宏廓以经济，刻洪勋于鼎鼐。
命路犹隘，天衢未开。沧波悠悠以东注，白日忽忽其
西颓。元德拊髀以泣下，孔明抱膝而思来。愁兮愁静女怅其谁语。耸端操而不爽，抱明心以自处。当泮冰
之良辰，期鸣雁之得侣。桃李艳于淑景，蕙兰生于幽
渚。望蹇修兮不来，念良人兮何许。愁兮愁，边塞兮行
役。始忘家而徇国，忽时淹而岁积。金河流而更遥，铜
柱去而太剧。凝云披岭，惊沙满碛。马向北以嘶风，人
上陇而吹笛。功名慨其缅邈，鬓发飒“以斑白。伏波据
鞍而骨惊，定远操戈而涕激。愁兮愁，禁掖兮恩光。争
修曼态，竞饰明珰。动千金之巧笑，希一顾于君王。娇
妒盈于思虑，移夺起于毫芒。何长门之咫尺，邈阻绝
乎陵冈。宫殿深兮月皎，歌吹清兮夜长。班姬无言以
掩扇，陈后回裾而就床。愁兮愁，春与秋兮登临。放臣
寓目，游子开襟。枫江千里，青壁万寻。微波荡漾，灌木
萧森。杳杂花而覆水，见槁叶之乱林。起宋玉之沉思，
伤屈平之远心。愁兮愁，往事纷其断续。申生被谮，周
勃受辱。乐毅无阶以转燕，黄权何计而归蜀？投令君
于虚器，疑卞和之美玉。李广失路于匈奴，徐市泛舟
于海曲。过山阳而日晚，望西陵而树绿。包胥感激于
秦庭”，邹阳畏偪于梁狱。愁兮愁羁，志杳而无伴。鸿渐
于陆，层霄未半。怀《戴君》与利物，每行吟而坐叹。安得
百斛之醇醪，使斯愁也，霞开而雾散者哉。